
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Εξαίρεση δημόσιων επιχειρήσεων και οργανισμών από εφαρμογή 

κανόνων δημόσιου τομέα. 1 

Καθορισμός του ύψους της συμμετοχής των προσώπων που οι καλ¬ 
λιέργειες τους προστατεύονται από τα μέσα ενεργητικής προστα¬ 
σίας, στις δαπάνες λειτουργίας, συντήρησης, φύλαξης, ασφάλι¬ 
σης και λοιπές δαπάνες των μέσων αυτών και του τρόπου εί¬ 
σπραξης από τους συνεταιριστικούς φορείς. 2 

Τροποποίηση ορίων μονίμου καταφυγίου θηραμάτων στην περιοχή 
Κοινοτήτων Γαρδικίου, Λευκάδος, Καμπιών Νομού Φθιώτι¬ 
δας. 3 

Ίδρυση μόνιμου καταφυγίου θηραμάτων στην περιοχή Δήμου 

Ηγουμενίτσας. 4 

Ένταξη στο πρόγραμμα έκδοσης γραμματοσήμων έτους 1988 . 5 
Τροποποίηση και προσαρμογή ΟΕΤ Α' ΚΑΠΗ Δήμου Ρεθύμνης 
στις διατάξεις του Ν. 1586/86 . 6 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

« 

Αριθ. 1154 (1) 

Εξαίρεση δημόσιων επιχειρήσεων και οργανισμών από εφαρμογή κανό¬ 
νων δημόσιου τομέα. 

Ο ΠΡΩΘΥΠΟΥΡΓΟΣ 
Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΕΘΝΙΚΗΣ ΑΜΥΝΑΣ 
ΚΑΙ ΟΙ ΥΠΟΥΡΓΟΙ 
ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΕΘΝΙΚΗΣ ΟΙΚΟΝΟΜΙΑΣ, ΟΙΚΟΝΟΜΙΚΩΝ, 
ΓΕΩΡΓΙΑΣ, ΠΕΧΩΔΕ, ΕΜΠΟΡΙΟΥ, 
ΒΙΟΜΗΧΑΝΙΑΣ ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 
ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Το άρθρο 19 παρ. 1 του Ν. 1682/1987 «Μέσα και όργανα ανα¬ 
πτυξιακής πολιτικής, προγραμματικές συμφωνίες και αναπτυξιακές 
συμβάσεις κ.λπ.» (ΦΕΚ Α/14). 

2. Τα προβλήματα που αντιμετωπίζουν ορισμένες επιχειρήσεις του 
Δημόσιου Τομέα, όπως αυτός ορίζεται στο άρθρο 1 παρ. 6 του Ν. 
1256/1982, στον τομέα οργάνωσης και λειτουργίας τους, για την 
εκλογίκευση της επιχειρηματικής τους λειτουργίας, την αύξηση της πα¬ 
ραγωγικότητάς τους και τη βελτίωση της ανταγωνιστικής τους ικανό¬ 
τητας, αποφασίζουμε: 

1. Στις επιχειρήσεις που αναφέρονται στην παράγραφο αυτή ή σε ορι¬ 
σμένες από αυτές, οι διατάξεις που διέπουν τους φορείς του δημόσιου το¬ 
μέα, εφαρμόζονται μόνο σύμφωνα με τους ορισμούς της απόφασης αυ¬ 
τής. 


α. 1. Στη «Δημόσια Επιχείρηση Πετρελαίου» (ΔΕΠ-ΑΕ). 

2. Στην «Ελληνικά Καύσιμα Ορυκτέλαια - Ελληνικές Επενδύ¬ 
σεις Πετρελαιοειδών και Χημικών (ΕΚΟ-ΕΛΕΠΕΧ Α.Ε.). 

3. Στη «Δημόσια Επιχείρηση Πετρελαίου - Έρευνα και Εκμε 
τάλλευση Υδρογονανθράκων» (ΔΕΠ-ΕΚΥ). 

4. Στην «Ελληνικά Διυλιστήρια Ασπροπύργου» (ΕΛΔΑ ΑΕ). 

5. Στην «Ελληνικά Καύσιμα Ορυκτέλαια» (ΕΚΟ ΑΕΒΕ). 

6. Στην ^Ελληνικά Καύσιμα Ορυκτέλαια» - Χημικά (ΕΚΟ - Χη¬ 
μικά ΑΕ). 

7. Στην «ΑΕ Διυλιστηρίου Θεσσαλονίκης». 

8. Στην Α8ΡΚ0Γ05 ΑΕ. 

9. Στην «Ελληνική Αεροπορική Βιομηχανία» (ΕΑΒ ΑΕ). 

10. Στην «Ελληνική Βιομηχανία Όπλων» (ΕΒΟ ΑΕ). 

. 11. Στην Κρατική Φαρμακαποθήκη ΑΕ. 

12. Στην Εθνική Φαρμακοβιομηχανία ΑΕ. 

13. Στη Φαρμέτρικα ΑΕ. 

14. Στις Γενικές Τουριστικές Επιχειρήσεις (Ξενία Λαγονήσι) ΑΕ. 

15. Στην Ξενία Τουριστικές Επιχειρήσεις Ελλάδας Α.Ε. 

16. Στην Ολυμπιακή Τουριστική Α.Ε. 

17. Στην 01γηίφίο 0&ΐ6πη§ Α.Ε. 

18. Στην Ηλεκτρομηχανική Κύμης Α.Ε. 

19. Στην Μεταλλουργική Βιομηχανία Ηπείρου Α.Ε. 

20. Εταιρεία Αναπτύξεως Κλωστοϋφαντουργίας Ένδυσης και 
Ινών Α.Ε. 

21. Εταιρεία Κεραμικών και Πυρίμαχων Α.Ε. 

22. Εταιρεία Ανάπτυξης Ναυτικής Τεχνολογίας Α.Ε. 

23. Εταιρεία Βιομηχανικής Έρευνας και Τεχνολογικής Ανάπτυ¬ 
ξης Μετάλλων Α.Ε. 

24. Ελληνικός Συμβουλευτικός Ταχυδρομικός και Τηλεπικοινω¬ 
νιακός Οργανισμός Α.Ε. ^ ' 

25. Οργανισμός Βιομηχανικής Ιδιοκτησίας. 

26. Ιχθυοκαλλιεργητικό Κέντρο Αχελώου Α.Ε. 

β. Στον Οργανισμό Ανασυγκρότησης Επιχειρήσεων (ΟΑΕ) και στις 
επιχειρήσεις που ελέγχονται από αυτόν. 

γ. Στις Ανώνυμες Εταιρείες που ελέγχονται άμεσα ή έμμεσα από τις 
Τράπεζες του Δημοσίου Τομέα όπως αυτές ορίζονται από το εδάφιο ε Τ 
της παρ. 6 του άρθρου 1 του Ν. 1256/1982, καθώς και στις θυγατρι¬ 
κές επιχειρήσεις των φορέων του ευρύτερου Δημοσίου Τομέα. 

2. Στις Επιχειρήσεις της προηγούμενης παραγράφου δεν εφαρμόζο¬ 
νται: 

α. Οι διατάξεις για απόλυση του προσωπικού λόγω συμπλήρωσης 
τριακονταπενταετούς πραγματικής και συντάξιμης υπηρεσίας (άρθρο 1 
παρ. 4 Ν. 1232/1982). 

β. Οι διαδικασίες για την απασχόληση προσώπων με μίσθωση έργου 
(άρθρο 15 Ν. 1735/87). 

. γ. Οι διατάξεις του άρθρου 6 του Ν. 1256/1982 για το ανώτατο 
όριο αποδοχών προκειμένου (1) για ανώτερα στελέχη της ιεραρχίας, 
.όπως αυτή προκύπτει από την οργάνωση της επιχείρησης με ανάλογες 
επιστημονικές ή τεχνικές ή εμπειρικές γνώσεις και ικανότητες (2) ειδικά 
στελέχη εκτός της ιεραρχίας της επιχείρησης με εξειδικευμένες επιστη- 

μονικές γνώσεις περιλαμβανόμενων και των νομικών και γενικότερα 
των ειδικών συμβούλων (3) για τους Πρόεδρο, Διοικητή, Υποδιοικητή, 
Γενικό Διευθυντή, Βοηθό ή Αναπληρωτή Γενικό Διευθυντή και Διευθύ- 
νοντα ή Εντεταλμένο Σύμβουλο. 

δ. Οι διατάξεις για την πολυθεσία και πολυαπασχόληση (άρθρο 1 
παρ. 1 έως 5 Ν. 1256/1982) προκειμένου να απασχοληθούν σε επιχει¬ 
ρήσεις που αναφέρονται στις παρ. 1 και 3 της απόφασης αυτής πρό¬ 
σωπα της προηγούμενης περίπτωσης γ που υπηρετούν με οποιαδήποτε 
σχέση εργασίας, σε φορείς του δημοσίου τομέα. Εξαιρούνται οι επιμελη¬ 
τές, βοηθοί, επιστημονικαί συνεργάτες, μέλη ΕΕΠ και ΕΔΤΠ των. ΑΕΙ 
ή ΤΕΙ. 

Ειδικά για μέλη ΔΕΠ ΑΕΙ ή ΕΠ ΤΕΙ απαιτείται η προβλεπόμενη 
από την εκπαιδευτική νομοθεσία άδεια και ο συνολικός αριθμός τους δεν 
μπορεί να είναι μεγαλύτερος από το 10% των μελών ΔΕΠ ή ΕΠ του 
Τμήματος. Για τα μέλη ΔΕΠ ή ΕΠ των ΑΕΙ ή ΤΕΙ δεν εφαρμόζονται οι 
διατάξεις της παρ. 1 του άρθρου 2 του Προεδρικού Διατάγματος 459/ 
1983. 

Οι αποδοχές των προσώπων αυτών από τις επιχειρήσεις των παρ. 1 
και 3 δεν μπορούν να υπερβαίνουν το διπλάσιο της αμοιβής τους από τον 
φορέα του δημόσιου τομέα με τον οποίο ευρίσκονται σε σχέση εργασίας. 

ε. Οι περιορισμοί για συμμετοχή λειτουργών ή υπαλλήλων ή μισθω¬ 
τών σε συλλογικά όργανα (άρθρο 3 του Ν. 1256/1982) και οι περιορι¬ 
σμοί των παρ. 2 και 3 του άρθρου 18 του Ν. 1505/84. 

στ. Οι διατάξεις που προβλέπουν την προηγούμενη έγκριση του 
Υπουργού Προεδρίας της Κυβέρνησης για την αγορά ή μίσθωση μηχα¬ 
νογραφικού εξοπλισμού και για την ανάθεση σε τρίτους μηχανογραφι¬ 
κών εργασιών καθώς και τη σχετική γνωμοδότηση του Γνωμοδοτικού 
Τεχνικού Συμβουλίου (άρθρο 19 παρ. 2-3 Ν. 1400/1983) προκειμέ¬ 
νου: 

Για νέες προμήθειες με διαγωνισμό ύψους μέχρι· 35 εκατ. δρχ. ετη- 
σίως, ή για επέκταση υφιστάμενου εξοπλισμού μέχρι 25% επί της αξίας 
κτήσης του, μέχρι 100 εκατ: δρχ. για μία φορά μόνο, με διεθνή διαγω¬ 
νισμό μόνο. 

Με ποινή ακυρότητάς τους οι σχετικές συμβάσεις που συνάπτονται 
σύμφωνα με τις διατάξεις της προηγούμενης παραγράφου κοινοποιού¬ 
νται υποχρεωτικά με μέριμνα οποιουδήποτε των συμβαλλομένων στην 
Υπηρεσία Ανάπτυξης Πληροφορικής του Υπουργείου Προεδρίας της 
Κυβέρνησης μέσα σε τριάντα ημέρες από τη σύναψή τους. Στη σχετική 
προκήρυξη αναγράφεται υποχρεωτικά ο όρος αυτός. 

ζ. Η διαδικασία και οι περιορισμοί στις αποζημιώσεις για την απο¬ 
στολή προσώπων στο εξωτερικό (άρθρο 13 παρ. 1 του Ν. 1256/ 
1982), οι οποίες ωστόσο δεν μπορούν να υπερβούν εκείνες του Γενικού 
Γραμματέα Υπουργείου. 

η. Οι διατάξεις περί προμηθειών του δημόσιου τομέα (άρθρο 5 Ν.Δ. 
3982/1959, όπως τροποποιήθηκε με το άρθρο 6 του Ν. 936/1979) 
εφόσον πρόκειται για προμήθειες μέχρι ποσού 25 εκατ. δρχ. συνολικά 
ετησίως. 

θ. Οι διατάξεις για την εκτέλεση δημοσίων έργων (Ν. 1418/1984 
και Π.Δ. 609/1985). 

3. Στις Τραπεζικές Εταιρείες του δημόσιου τομέα καθώς και στις: 

1. Οργανισμός Τηλεπικοινωνιών Ελλάδος (ΟΤΕ) Α.Ε. 

2. Οργανισμός Σιδηροδρόμων Ελλάδος (ΟΣΕ) Α.Ε. 

3. Ολυμπιακή Αεροπορία (ΟΑ) Α.Ε. 

4. Δημόσια Επιχείριση Ηλεκτρισμού (ΔΕΗ) ΝΠΙΔ. 

5. Ολυμπιακή Αεροπλοΐα Α.Ε. 

6. Ελληνικά Ταχυδρομεία (ΕΛΤΑ) Α.Ε. 

7. Εταιρία Ύδρευσης και Αποχέτευσης Πρωτευούσης (ΕΥΔΑΠ) 
Α.Ε. 

8. Καταστήματα Αφορολογήτων Ειδών (ΚΑΕ) Α.Ε. 

9. Ελληνική Κρατική Εταιρεία Τεχνικών Έργων (ΕΚΕΤΕ) Α.Ε. 

10. Διεθνής Έκθεση Θεσσαλονίκης (ΔΕΘ) Α.Ε. 

11. Ελληνικός Οργανισμός Μικρομεσαίων Επιχειρήσεων και Χειρο¬ 
τεχνίας (ΕΟΜΜΕΧ) ΝΠΙΔ. 

. 12. Οργανισμός Προώθησης Εξαγωγών (ΟΠΕ) Α.Ε. 

13. Ελληνική Ραδιοφωνία Τηλεόραση (ΕΡΤ) Α.Ε. 

14. Δημόσια Επιχείρηση Ανέγερσης Νοσηλευτικών Μονάδων (ΔΕ- 
ΠΑΝΟΜ). 

Εφαρμόζονται οι διατάξεις των περιπτώσεων β, γ, δ, στ, η της παρ. 2 
της απόφασης αυτής. Η περίπτωση ε της ίδιας παραγράφου εφαρμόζε¬ 
ται για τα μέλη των διοικητικών και νομικών συμβουλίων. 

4. Με την επιφύλαξη όσων προβλέπονται στην παρ. 8, οι αποφάσεις 
των οικείων νομικών προσώπων για τα θέματα που ρυθμίζονται από τις 
διατάξεις των παρ. 2, 6 και 7 της απόφασης αυτής, λαμβάνονται από 
τα εκάστοτε αρμόδια όργανα σύμφωνα με τη νομοθεσία που τα διέπει. 


Ειδικότερα στις παραπάνω αποφάσεις θα προσδιορίζονται οι θέσεις ερ¬ 
γασίας των υπηρετούντων είτε νεοπροσλαμβανομένων για την εφαρ¬ 
μογή της παρ. 2γ (1) και (2). 

Η απόφαση αυτή ή ορισμένες διατάξεις αυτής, μπορεί να ανακληθεί 
για συγκεκριμένη επιχείρηση εφόσον η οικονομική της αποτελεσματικό- 
τητα δεν κριθεί από τον Υπουργό Εθνικής Οικονομίας ικανοποιητική 
στα πλαίσια των οικονομικών στόχων που τίθενται: 

1) Από τον ΟΑΕ προκειμένου για τις επιχειρήσεις της παρ. 1β, 

2) από τη Γενική Συνέλευση των μετόχων προκειμένου για τις επι¬ 
χειρήσεις της παρ. 1γ, 

3) από το ΥΠΕΘΟ προκειμένου για τις τραπεζικές εταιρείες της 
παρ. 3, 

4) από τη Γενική Γραμματεία ΔΕΚΟ προκειμένου για τις επιχειρή¬ 
σεις της παρ. Ια και 3, 

5) από το Εποπτεύον Υπουργείο προκειμένου για τις λοιπές. 

5. Η παρ. 2 εφαρμόζεται υπό τις εξής προϋποθέσεις 

α. Για επιχειρήσεις που απασχολούν μέχρι 100 άτομα προσωπικό, ο 
συνολικός αριθμός των θέσεων που προσδιορίζονται σύμφωνα με την 
παρ. 4 δεν μπορεί να υπερβαίνει τις 5. 

Για επιχειρήσεις που απασχολούν από 100 έως 200 άτομα ο συνολι¬ 
κός αριθμός των θέσεων που προσδιορίζονται σύμφωνα με την παρ. 4 
δεν μπορεί να υπερβαίνει το 5% του συνολικού προσωπικού της επιχεί- 
ρησης. 

Για επιχειρήσεις που απασχολούν από 200 έως 1000 άτομα επιτρέ¬ 
πονται δύο ακόμα θέσεις για κάθε 100 επιπλέον άτομα. 

Για επιχειρήσεις που απασχολούν από 1000 έως 15.000 άτομα επι¬ 
τρέπονται επτά ακόμα θέσεις για κάθε 1000 επιπλέον άτομα. 

Για επιχειρήσεις που απασχολούν από 15.000 άτομα και άνω επι¬ 
τρέπονται δύο ακόμα θέσεις για κάθε 1000 επιπλέον άτομα. 

β. Το σύνολο των καθαρών αμοιβών για κάθε ένα από τα πρόσωπα 
των περιπτώσεων γ (1) και (2), της παρ. 2 δεν επιτρέπεται να υπερβαί- 
- νει το τετραπλάσιο της καθαρής μέσης αμοιβής του προσωπικού της 
επιχείρησης όπως αυτή ορίζεται από το πηλίκο της συνολικής καθαρής 
μισθοδοσίας της επιχείρησης (που περιλαμβάνει όλες τις κατηγορίες 
αμοιβών όπως δώρα, επιδόματα, υπερωρίες κ.λπ) δια του αριθμού των 
απασχολουμένων. 

Στις επιχειρήσεις των παραγράφων 1β και 1γ οι καθαρές αποδοχές 
το Προέδρου, Διοικητή, Υποδιοικητή, Διευθύνοντος ή Εντεταλμένου 
Συμβούλου, Γενικού Διευθυντή, Βοηθού ή Αναπληρωτή Γενικού Διευ¬ 
θυντή, που αποδεσμεύονται από το ανώτερο όριο αποδοχών που προ- 
βλέπεται στο άρθρο 6 του Ν. 1256/82, δεν επιτρέπεται να υπερβαίνουν 
το εξαπλάσιο της καθαρής μέσης αμοιβής του προσωπικού της επιχεί¬ 
ρησης, όπως αυτή ορίζεται στο προηγούμενο εδάφιο. Στις επιχειρήσεις 
των παραγράφων Ια και 3, το ύψος των αποδοχών του Προέδρου, Διοι¬ 
κητή, Υποδιοικητή, Διευθύνοντος ή Εντεταλμένου Συμβούλου, Γενικού 
Διευθυντή, Βοηθού ή Αναπληρωτή Γ ενικού Διευθυντή, καθορίζεται εκά¬ 
στοτε με κοινή απόφαση των Υπουργών Προεδρίας της Κυβέρνησης, 
Εθνικής Οικονομίας και του κατά περίπτωση αρμόδιου Υπουργού. 
Μετά τον παραπάνω καθορισμό τα κατά νόμο αρμόδια όργανα θα εκδί¬ 
δουν τις σχετικές αποφάσεις που προβλέπονται από την εκάστοτε ισχύ- 
ουσα νομοθεσία. 

γ. Η συνολική καθαρή επιβάρυνση της μισθοδοσίας του συνόλου των 
στελεχών που αμείβονται κατ’ εφαρμογή της παρ. 2γ (1) και (2) δεν 
επιτρέπεται να υπερβαίνει το ποσό που προκύπτει από τον πολλαπλασια¬ 
σμό της συνολικής καθαρής μισθοδοσίας επί το συντελεστή 0,50 επί το 
κλάσμα που έχει αριθμητή τον ανώτατο αριθμό επιτρεπομένων στελε¬ 
χών και παρανομαστή το συνολικό αριθμό του προσωπικού που απα¬ 
σχολείται στην επιχείρηση. 

Σε περίπτωση που οι ανάγκες των επιχειρήσεων κατ’ εφαρμογή των 
παραγράφων 2γ, 2δ απαιτούν αριθμό θέσεων ή ύψος αμοιβών που 
υπερβαίνουν τα παραπάνω όρια* απαιτείται κοινή απόφαση του Υπουρ¬ 
γού Προεδρίας, Εθνικής Οικονομίας και του κατά περίπτωση αρμόδιου 
Υπουργού μετά από αίτηση της ενδιαφερόμενης επιχείρησης η οποία 
υποβάλλεται στη Γ.Γ. ΔΕΚΟ/ΥΠΕΘΟ και η οποία εισηγείται σχετικά. 

6. Στις επιχειρήσεις που αναφέρονται στην παράγραφο Ια, στην πα¬ 
ράγραφο 3 και στις ακόλουθες επιχειρήσεις και οργανισμούς δεν εφαρ¬ 
μόζονται οι διατάξεις για προσλήψεις προσωπικού (Ν. 1735/87) και 
για αναστολή των διορισμών (άρθρο 16 Ν. 1232/82) προκειμένου για 
πλήρωση θέσεων ανώτερων στελεχών της ιεραρχίας, όπως αυτή προκύ¬ 
πτει από την οργάνωση της επιχείρησης με ανάλογες επιστημονικές ή 
τεχνικές ή εμπειρικές γνώσεις και ικανότητες ή την πρόσληψη ειδικών 
στελεχών σε θέσεις εκτός της ιεραρχίας της επιχείρησης με εξειδικευμέ- 
νες επιστημονικές γνώσεις περιλαμβανομένων και των νομικών και γε¬ 
νικότερα των ειδικών συμβούλων. 

1. Οργανισμός Αστικών Συγκοινωνιών (ΟΑΣ) - Α.Ε. 

2. Επιχείρηση Αστικών Συγκοινωνιών (ΕΑΣ) - Α.Ε. 

3. Ηλεκτρικοί Σιδηρόδρομοι Αθήνας - Πειραιά (ΗΣΑΠ) Α.Ε. 

4. Ηλεκτροκίνητα Λεωφορεία Περιοχής Αθήνας - Πειραιά (ΗΛ- 
ΠΑΠ). 

5. Κτηματική Εταιρεία του Δημοσίου (ΚΕΔ) Α.Ε. 

6. Δημόσια Επιχείρηση Πολεοδομίας και Στέγασης (ΔΕΠΟΣ) 
ΝΠΙΔ. 

7. Δημόσια Επιχείρηση Ανέγερσης Νοσηλευτικών Μονάδων (ΔΕΠΑ- 
ΝΟΜ). 

8. Ελληνικός Οργανισμός Τυποποίησης (ΕΛΟΤ) ΝΠΙΔ. 

9. Οργανισμός Διεξαγωγής Ιπποδρομιών Ελλάδος (ΟΔΔΙΕ) ΝΠΙΔ. 

10. Οργανισμός Προγνωστικών Αγώνων Ποδοσφαίρου (ΟΠΑΠ) 
ΝΠΙΔ. 

11. Ελληνικό Κέντρο Παραγωγικότητας (ΕΛΚΕΠΑ) ΝΠΙΔ. 

12. Εθνικός Οργανισμός Πρόνοιας (ΕΟΠ) ΝΠΙΔ. 

13. Ινστιτούτο Γεωργικών και Μεταλλευτικών Ερευνών (ΙΓΜΕ). 

7. Στις επιχειρήσεις που αναφέρονται στην παράγραφο 1 (β),. και (γ) 
καθώς και στις ακόλουθες: 

1. Αερολιμήν Αθηνών Α.Ε. 

2. Διώρυγα Κορίνθου Α.Ε. 

3. Ηλιακό χωριό Α.Ε. 

4. Ελληνικοί Αυτοκινητόδρομοι Α.Ε. 

5. Οργανισμός Ανάπτυξης Δυτικής Κρήτης ΝΠΙΔ. 

6. Ιχυοκαλλιεργητικό Κέντρο Αχελώου Α.Ε. 

δεν εφαρμόζονται οι διατάξεις για προσλήψεις προσωπικού (Ν. 1735/ 
1987) και για αναστολή των διορισμών (άρθρο 16 του Ν. 1232/82) 
προκειμένου για πρόσληψη πάσης φύσεως προσωπικού. 

8. Α. Οι όροι και η διαδικασία προσλήψεων του προσωπικού των ορ¬ 
γανισμών και επιχειρήσεων που αναφέρονται στις παρ. 6 και 7 καθορί¬ 
ζονται ως εξής: 

Κάθε έτος καταρτίζεται προγραμματισμός προσλήψεων τακτικού και 
έκτακτου προσωπικού, με τον οποίο γνωστοποιείται ο αριθμός των 
υπαλλήλων των οποίων κρίνεται απαραίτητη η πρόσληψη κατά ειδικό¬ 
τητα, τα απαιτούμενα προσόντα καθώς και η διάρκεια της σύμβασης, 
προκειμένου για πρόσληψη έκτακτου προσωπικού. 

Ο προγραμματισμός προσλήψεων πρέπει να συνοδεύεται με αναλυ¬ 
τική έκθεση στην οποία θα δικαιολογούνται οι λόγοι που επιβάλλουν τις 
αιτούμενες προσλήψεις και θα αναγράφονται στοιχεία: α) για το προσω¬ 
πικό κατά ειδικότητα που υπηρετεί στην ημερομηνία κατάρτισης του 
προγραμματισμού, β) για το προσωπικό κατά ειδικότητα που αποχώ¬ 
ρησε τα δύο τελευταία χρόνια, γ) την πορεία του όγκου εργασιών (που¬ 
λήσεις, παραγωγή κ.λ.π.) κατά τα τελευταία δύο χρόνια και δ) τις προ¬ 
βλέψεις στον προϋπολογισμό για προσλήψεις προσωπικού. 

Ο προγραμματισμός προσλήψεων υποβάλλεται: 

α) Στο Υπουργείο Προεδρίας της Κυβέρνησης. 

β) Στον Οργανισμό Ανασυγκρότησης Επιχειρήσεων (Ο.Α.Ε.), από 
τις επιχειρήσεις που ελέγχονται απ’ αυτόν ή στη Γενική Γραμματεία 
ΔΕΚΟ από τις λοιπές επιχειρήσεις. 

Στη συνέχεια, η Γ.Γ. ΔΕΚΟ και ο Ο.Α.Ε. διαβιβάζουν τυχόν προτά¬ 
σεις τους για μερική ή ολική έγκριση του προγραμματισμού των προσ¬ 
λήψεων στον Υπουργό Προεδρίας της Κυβέρνησης το αργότερο μέχρι 
15 Ιανουάριου του επομένου έτους, ο οποίος παρέχει και τη μερική ή 
ολική έγκριση. 

Για τις προσλήψεις του προσωπικού οι επιχειρήσεις θα εφαρμόζουν 
τις διαδικασίες που προβλέπονται στους Κανονισμούς Οργάνωσης και 
Λειτουργίας τους, εκτός εάν ορίζεται άλλως στην εγκριτική απόφαση 
του Υπουργού Προεδρίας της Κυβέρνησης, 

Κατά την πρώτη εφαρμογή της απόφασης αυτής, οι προτάσεις της 
ΓΓ ΔΕΚΟ και του ΟΑΕ πρέπει να έχουν περιέλθει στον Υπουργό Προε¬ 
δρίας της Κυβέρνησης μέχρι 15 Μαΐου 1988. 

Β. Τα ανωτέρω εφαρμόζονται αναλόγως και για τις περιπτώσεις 
απασχόλησης προσώπων με μίσθωση έργου (παρ. 2β και 3). 

Για την παρακολούθηση της εφαρμογής της απόφασης αυτής η Γε¬ 
νική Γραμματεία ΔΕΚΟ υποβάλλει εισηγήσεις στους Υπουργούς Προε¬ 
δρίας της Κυβέρνησης, Εθνικής Οικονομίας, Οικονομικών και στον 
κατά περίπτωση αρμόδιο Υπουργό. 

Από τη δημοσίευση της απόφασης αυτής καταργείται η απόφαση 
2968/21.9.87 (ΦΕΚ 507/Β). 


Η απόφαση αυτή να δημοσιευθεί στην Εφημερίδα της Κυβερνή- 
σεως. 


Αθήνα, 13 Απριλίου 1988 

Ο ΠΡΩΘΥΠΟΥΡΓΟΙ 

ΑΝΔΡΕΑΣ Γ. ΠΑΠΑΝΔΡΕΟΥ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 
ΚΑΙ ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΓΙΑΝΝΗΣ ΧΑΡΑΛΑΜΠΟΠΟΥΛΟΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΠΟΣΤΟΛΟΣ ΚΑΚΛΑΜΑΝΗΣ ΠΑΝΑΓΙΩΤΗΣ ΡΟΥΜΕΛΙΩΤΗΣ 


ΟΙΚΟΝΟΜΙΚΩΝ 

ΔΗΜΗΤΡΗΣ ΤΣΟΒΟΛΑΣ 


ΓΕΩΡΓΙΑΣ 

ΓΙΑΝΝΗΣ ΠΟΤΤΑΚΗΣ 


ΠΕΡΙΒΑΛΛΟΝΤΟΣ. ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 


ΒΙΟΜΗΧΑΝΙΑΣ, ΕΝΕΡΓΕΙΑΣ 
ΚΑΙ ΤΕΧΝΟΛΟΓΙΑΣ 


ΕΥΑΓΓΕΛΟΣ ΚΟΥΛΟΥΜΠΗΣ ΑΝΑΣΤΑΣΙΟΣ ΠΕΠΟΝΗΣ 


ΕΜΠΟΡΙΟΥ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

; ΝΙΚΟΣ ΑΚΡΙΤΙΔΗΣ ΚΩΣΤΑΣ ΜΠΑΝΤΟΥΒΑΣ 

-♦- 

Αριθ. 240568 (2) 

Καθορισμός του ύψους της συμμετοχής των προσώπων που οι καλλιέρ- 
γειές τόυς προστατεύονται από τα μέσα ενεργητικής προστασίας, 
στις δαπάνες λειτουργίας, συντήρησης, φύλαξης, ασφάλισης και λοι¬ 
πές δαπάνες των μέσων αυτών και του τρόπου είσπραξης από τους 
συνεταιριστικούς 1 φορείς. 

ΟΙ ΥΠΟΥΡΓΟΙ 

ΓΕΩΡΓΙΑΣ ΚΑΙ ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 5 του ν. 1554/1985 «Ενερ¬ 
γητική προστασία του φυτικού κεφαλαίου, της φυτικής παραγωγής και 
άλλες διατάξεις» (ΦΕΚ 97Α). 

2. Τις σχετικές προτάσεις των ενδιαφερομένων συνεταιριστικών φο¬ 
ρέων, για τον καθορισμό'του ύψους της συμμετοχής των προσώπων που 
οι καλλιέργειές τους προστατεύονται από τη λειτουργία των μέσων ενερ¬ 
γητικής προστασίας, στις δαπάνες αυτές και του τρόπου είσπραξης. 

3. Τα τηρούμενα από τον ΟΓΑ οικονομικά στοιχεία, σχετικά με το 
ύψος των ετησίων λειτουργικών δαπανών των μέσων προστασίας (ανε¬ 
μιστήρες), όπως έχουν υπολογιστεί κατά μέσο προστασίας (ανεμιστήρα) 
στο διάστημα της δοκιμαστικής λειτουργίας τους σε καλλιέργειες εσπε¬ 
ριδοειδών, σε διάφορες παγετόπληκτες περιοχές της χώρας, αποφασί¬ 
ζουμε: 

1. Καθορίζουμε για την παγετική περίοδο 1987-1988 το ύψος της 
συμμετοχής των συνεταιτερισμένων ή μη προσώπων, που οι καλλιέρ¬ 
γειές τους προστατεύονται από τη λειτουργία των αντιπαγετικών μέ¬ 
σων, στις δαπάνες λειτουργίας, συντήρησης, φύλαξης, ασφάλισης και 
λοιπές δαπάνες κατά συνεταιρισμό και στρέμμα ως εξής: 

α) Συνεταιρισμός Αγίας Τριάδας Αργολίδας 5.000 δρχ. το στρέμμα, 
β) Συνεταιρισμός Ανύφι Αργολίδας 2.740δρχ. το στρέμμα, 
γ) Συνεταιρισμός Αργολικού Αργολίδας 7.000 δρχ. το στρέμμα, 
δ) Συνεταιρισμός Δήμου Άργους «ΑΡΓΕΑΣ» Αργολίδας 8.500 δρχ. 
το στρέμμα. 

ε)Συνεταιρισμός Δρεπάνου Αργολίδας 4.000 δρχ. το στρέμμα, 
στ) Συνεταιρισμός Ηραίου. Αργολίδας 7.000 δρχ. το στρέμμα, 
ζ) Συνεταιρισμός Λάλουκα Αργολίδας 7,000 δρχ. το στρέμμα, 
η) Συνεταιρισμός Χώνικα Αργολίδας 7.000 δρχ. το στρέμμα, 
θ) Συνεταιρισμός Αγίου Ανδριανού Αργολίδας 3.000 δρχ. το 
στρέμμα. 

ι) Συνεταιρισμός Πουλακίδας Αργολίδας 5.500 δρχ. το στρέμμα, 
ια) Συνεταιρισμός Ακράτας Αχαΐας 3.000 δρχ. το στρέμμα, 
ιβ) Συνεταιρισμός Βαλιμιτίκων Αχαΐας 1.500 δρχ. το στρέμμα, 
ιγ) Συνεταιρισμός Δήμου Αρταίων Άρτας 5.000 δρχ. το στρέμμα, 
ιδ) Συνεταιρισμός Κεραμάτων Άρτας 5.000 δρχ. το στρέμμα, 
ιε) Συνεταιρισμός Κιρκιζάτων Άρτας 5.000 δρχ. το στρέμμα, 
ιστ) Συνεταιρισμός Κωστακιών Άρτας 3.000 δρχ. το στρέμμα. 

ιζ) Συνεταιρισμός Παχυκαλάμου Άρτας 5.000 δρχ. το στρέμμα, 
ιη) Συνεταιρισμός Ρόκκας Άρτας 5.000 δρχ. το στρέμμα, 
ιθ) Συνεταιρισμός Γεωργουσών Άρτας 5.000 δρχ. το στρέμμα, 
κ) Συνεταιρισμός Πλησιών Άρτας 4.000 δρχ. το στρέμμα, 
κα) Συνεταιρισμός Ρίζας Κορινθίας 4.000 δρχ. το στρέμμα. 

2. Κάθε μία από τις παραπάνω συνεταιριστικές οργανώσεις υποχρε- 
ούται να συντάξει εντός του μηνός Απριλίου κατάλογο στον οποίο θα 
φαίνονται οι υπόχρεοι στη συμμετοχή για τις δαπάνες λειτουργίας, συ¬ 
ντήρησης, φύλαξης και ασφάλισης των μέσων προστασίας καθώς και ο 
αριθμός των καλυπτομένων στρεμμάτων τους, με βάση τα στοιχεία που 
χορηγεί ο ΟΓΑ, κατά περιοχή εγκατάστασης των αντιπαγετικών μέ¬ 
σων, για την καλυπτόμενη από αυτά έκταση. 

Σε περίπτωση που οι καλυπτόμενες εκτάσεις έχουν παραχωρηθεί από 
τους ιδιοκτήτες τους για εκμετάλλευση σε τρίτους, η συμμετοχή στις 
λειτουργικές και λοιπές δαπάνες των αντιπαγετικών μέσων βαρύνει 
τους ωφελούμενους εκμεταλλευτές. 

3. Οι κατάλογοι της παρ. 2 κοινοποιούνται στους υπόχρεους οι οποίοι 
σε περίπτωση οποιασδήπο.τε αμφισβήτησης μπορεί να προσφύγουν, 
μέσα σε προθεσμία δέκα (10) ημερών από την ημέρα της κοινοποίησης 
του καταλόγου, στον οικείο συνεταιρισμό. 

4. Με απόφαση του οικείου Νομάρχη, ύστερα από σχετική εισήγηση 
κάθε συνεταιρισμού και της τοπικής Δ/νσης Γεωργίας, συγκροτείται ει¬ 
δική επιτροπή η οποία, μέσα σε προθεσμία δέκα (10) ημερών από την 
εκπνοή της παραπάνω ταχθείσης προθεσμίας, εξετάζει τις υποβληθείσες 
ενστάσεις. Η Επιτροπή αποτελείται από: 

α) έναν εκπρόσωπο του Ο.Γ.Α. 

β) έναν εκπρόσωπο της Ένωσης Γεωργικών Συνεταιρισμών 
γ) έναν εκπρόσωπο του οικείου Συνεταιρισμού 
δ) έναν γεωπόνο της Δ/νσης Γεωργίας 

ε) έναν Κοινοτικό ή Δημοτικό Σύμβουλο της οικείας Κοινότητας ή 
Δήμου. 

Της Επιτροπής προεδρεύει ο γεωπόνος της Δ/νσης Γεωργίας. 

Η Επιτροπή εξετάζει τις ενστάσεις και τοιχοκολεί στο χώρο των ανα¬ 
κοινώσεων του Συνεταιρισμού, της Κοινότητας ή του Δήμου, τις αποφά¬ 
σεις της. 

5. Οι υπόχρεοι στη συμμετοχή για τις δαπάνες της παρ. 2 καταβάλ¬ 
λουν εφάπαξ την οφειλή τους στο Συνεταιρισμό, μέσα σε προθεσμία τριά¬ 
ντα (30) ημερών από την ημερομηνία τοιχοκόλλησης της απόφασης της 
Επιτροπής της παρ. 4. 

Παρερχομένης απράκτου της προθεσμίας αυτής, ο Συνεταιρισμός με 
απόφαση του Διοικητικού Συμβουλίου βεβαιώνει το ποσό της οφειλής 
των υπόχρεων στη συμμετοχή και τα στρέμματα καθενός που καλύπτο¬ 
νται από τη λειτουργία τω αντιπαγετικών μέσων και διαβιβάζει την 
απόφαση στο αρμόδιο Δημόσιο Ταμείο για είσπραξη υπέρ του Συνεταιρι¬ 
σμού. Το ποσό της οφειλής επιβαρύνεται με τον νόμιμο τόκο υπερημε¬ 
ρίας, που αποδίδεται υπέρ του Συνεταιρισμού και με τα νόμιμα δικαιώ¬ 
ματα υπέρ του Δημοσίου. 

6. Τα ποσά που εισπράττονται, σύμφωνα με την παρ. 5 καταχωρού- 
νται σε ειδικό λογαριασμό για την αντιμετώπιση των δαπανών αντιπα- 
γετικής προστασίας, απαγορευομένης κάθε άλλης χρησιμοποίησής 
τους. 

Σε περίπτωση ύπαρξης υπολοίπου, αυτό μεταφέρεται στο λογαρια¬ 
σμό της επόμενης περιόδου. 

Σε περίπτωση ελλείματος, αυτό χρεώνεται στο λογαριασμό της επό¬ 
μενης περιόδου και αποτελεί στοιχείο που λαμβάνεται υπόψη για τον 
καθορισμό του ύψους της συμμετοχής των προσώπων της περιόδου αυ¬ 
τής. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Αθήνα, 13 Μαρτίου 1988 

ΟΙ ΥΠΟΥΡΓΟΙ 

ΓΕΩΡΓΙΑΣ ΥΓΕΙΑΣ, ΠΡΟΝΟΙΑΣ & ΚΟΙΝΩΝ. ΑΣΦ/ΣΕΩΝ 

ΓΙΑΝΝΗΣ ΠΟΤΤΑΚΗΣ ΓΙΑΝΝΗΣ ΦΛΩΡΟΣ 

-♦- 

Αριθ. 68913/1355 (3) 

Τροποποίηση ορίων μονίμου καταφυγίου θηραμάτων στην περιοχή Κοι¬ 
νοτήτων Γαρδικίου, Λευκάδος, Καμπιών Νομού Φθιώτιδας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 253 και 254 παρ. 1, 2, 3, 4 του Ν.Δ. 
86/1969, καθώς έχουν αντικατασταθεί με τα άρθρα 3 και 4 παρ. 5, 6, 

7. 8 του Ν. 177/1975 και της αριθ. 414985/29.11.1985 (ΦΕΚ 
757/Β/18.12.1985) κοινής απόφασης των Υφυπουργού Εθνικής Οι¬ 


κονομίας και Αναπληρωτή Υπουργού Γεωργίας «Μέτρα διαχείρισης 
της άγριας πτηνοπανίδας». 

2. Την 260347/16.2.87 (ΦΕΚ 83/Β/16.2.87) κοινή απόφαση 
των Πρωθυπουργού και Υπουργού Γεωργίας, περί ανάθεσης αρμοδιο¬ 
τήτων του Υπουργού Γεωργίας στον Υφυπουργό Γεωργίας Κώστα Τσι- 
γαρίδα. 

3. Την 47614/2736/10.6.76 (ΦΕΚ 856/Β/29.6.1976) από¬ 
φασή μας, με την οποία ιδρύθηκε μόνιμο καταφύγιο θηραμάτων στις θέ¬ 
σεις Άγιος Θεόδωρος - Γαύρος περιοχής Κοινοτήτων Γαρδικίου, Λευ¬ 
κάδος, Καμπιών Ν. Φθιώτιδος. 

4. Τα 625/10.2.88, 876/9.3.88 και 519/15.2.1988 έγγραφα 
του Δασαρχείου Σπερχειάδος, αναφορικά με την τροποποίηση των 
ορίων του ανωτέρω μόνιμου καταφυγίου θηραμάτων, αποφασίζουμε: 

Τροποποιούμε τα όρια του μόνιμου καταφυγίου θηραμάτων στις θέ¬ 
σεις ΑΓΙΟΣ ΘΕΟΔΩΡΟΣ - ΓΑΥΡΟΣ Περιφέρειας Κοινοτήτων Γαρδι¬ 
κίου, Λευκάδος, Καμπιών Νομού Φθιώτιδος που ιδρύθηκε με την αριθ. 
47614/2756/10.6.76 (ΦΕΚ 856/Β/29.6.76) απόφασή μας, περιο- 
ρίζοντες την έκτασή του από 13.000 σε 9.300 στρέμματα δάσους και 
3.250 στρέμματα αγρών που έχουν αφεθεί ακαλλιέργητοι, που πληροί 
τις προϋποθέσεις προς κάλυψη των βασικών αναγκών του θηράματος σε 
ότι αφορά την ησυχία, τροφή, νερό και απαγορεύεται για αόριστο χρόνο 
η Θήρα κάθε θηράματος, η οποία έκταση ορίζεται ως εξής: 

ΒΟΡΕΙΑ: Από τη θέση Φτελιά -Παλιολευκάδα στη θέση Σιλέλα 
(αγρός) στη συνέχεια στη θέση Αγκορτσιά άνωθεν του Οικισμού Κου- 
τσούφλιανης. Εκείθεν κατ’ ευθεία στη θέση πονηρού Συκία - Ανυδροχώ- 
ραφο (άνωθεν οικισμού Μπότση) εκείθεν προς το ύψωμα Αγραφιώτη 
όπου και συναντά τα παλαιά όρια και μετά ευθεία προς το ρέμα Κερα- 
πιάνης. 

ΑΝΑΤΟΛΙΚΑ: Κοίτη ρέματος Κεραπιάνη μέχρι του ύψους του χω¬ 
ριού Άνω Καμπιά. 

ΝΟΤΙΑ: Από το χωρώ Άνω Καμπιά ανέρχεται στο ύψωμα Χιλιαδού 
και από κει κατέρχεται μέχρι συνάντησης του χειμάρρου Βίστριζα, κοίτη 
χειμάρρου Βίστριζας μέχρι συμβολής ρέματος Αγίου Κων/νου, κοίτη 
ρέματος Αγίου Κων/νου μέχρι Ράχη Αγίων Θεοδώρων. 

ΔΥΤΙΚΑ: Από θέση Φτελιά - Παλιολευκάδα, ακολουθεί τον παλιό 
δρόμο που ανέρχεται στη ράχη του υψώματος Αγίων Θεοδώρων μέχρι 
το ρέμα Άγιος Κων/νος. 

Η δίωξη των επιβλαβών θηραμάτων μέσα στο καταφύγιο, ενεργείται 
σύμφωνα με τα άρθρα 4 παρ. 7 του Ν. 177/75 και 3 της 414985/ 
29.11.1985 κοινής απόφασης. 

Οι παραβάτες τιμωρούνται με τις ποινές που προβλέπονται από τα 
άρθρα 287 παρ. 9 του Ν.Δ. 86/69 «Δασικός Κώδικας» ή 9 παρ. 3 της 
αριθ. 414985/29.11.1985 (ΦΕΚ 757/Β/18.12.1985) κοινής από¬ 
φασης «Μέτρα διαχείρισης της άγριας πτηνοπανίδας». 

Η απόφαση αυτή να δημοσιευθεί στην Εφημερίδα της Κυβερνήσεως 
(άρθρο 3 Ν. 177/75) (ΦΕΚ 205/Α/75) και θα ισχύει από το κυνηγε¬ 
τικό έτος 1988-89. 

Αθήνα, 6 Απριλίου 1988 

Ο ΥΦΥΠΟΥΡΓΟΣ 

ΚΩΣΤΑΣ ΤΣΙΓΑΡΙΔΑΣ 

-♦- 

Αριθ. 67468/1450 (4) 

Ίδρυση μόνιμου καταφυγίου θηραμάτων στην περιοχή Δήμου Ηγουμε¬ 
νίτσας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1: Τις διατάξεις των άρθρων 253 και 254 παρ. 1, 2, 3, 4 του Ν.Δ. 
86/1969, καθώς έχουν αντικατασταθεί με τα άρθρα 3 και 4 παρ. 5, 6, 
7, 8 του Ν. 177/1975 και της αριθ. 414985/29.11.1985 (ΦΕΚ 
757/Β/18.12.1985) κοινής απόφασης των Υφυπουργού Εθνικής Οι¬ 
κονομίας και Αναπληρωτή Υπουργού Γεωργίας «Μέτρα διαχείρισης 
της άγριας πτηνοπανίδας». 

2. Την 260347/16.2.87 (ΦΕΚ 83/Β/16.2.87) κοινή απόφαση 
των Πρωθυπουργού και Υπουργού Γεωργίας, περί ανάθεσης αρμοδιο¬ 
τήτων του Υπουργού Γεωργίας στον Υφυπουργό Γεωργίας Κώστα Τσι- 
γαρίδα. 

3. Τα 3760π.έ./22.1.1988 και 599/9.3.1988 έγγραφα της Διεύ¬ 
θυνσης Δασών Ν. Θεσπρωτίας σε συνδυασμό με τη σκοπιμότητα ίδρυ¬ 
σης μόνιμου καταφυγίου θηραμάτων για προστασία, ανάπτυξη, αναπα¬ 
ραγωγή και εκμετάλλευση του θηραματικού πλούτου και της άγριας 
πανίδας σχετικά, αποφασίζουμε: 

Ιδρύουμε μόνιμο καταφύγιο θηραμάτων και απαγορεύουμε για αόρι¬ 
στο χρόνο, τη Θήρα κάθε θηράματος σε 17.800 στρέμματα έκτασης 

ελώδης - πεδινής που πληροί τις προϋποθέσεις προς κάλυψη των βασι¬ 
κών αναγκών του θηράματος σε ότι αφορά την ησυχία, τροφή και νερό 
στην περιοχή Δήμου Ηγουμενίτσας (Βατάτσα - Διβάνι - Όρμος Βάλτου 
κ.λπ.), η οποία έκταση ορίζεται ως εξής: 

ΑΝΑΤΟΛΙΚΑ: Αρχίζει από Ακρ. Δρέπανο, ακολουθεί παράκτιο 
γραμμή μέχρι παλαιό Λατομείο Λόφου Λιουμπέτσι, ακολουθεί την πα¬ 
ρυφή του Λόφου Λιουμπέτσι μέχρι τα σφαγεία του Δήμου Ηγουμενίτσας 
και στη συνέχεια ακολουθεί τον αγροτικό δρόμο Νέας Σελεύκειας Κε- 
στρίνας μέχρι τη γέφυρα παλαιάς κοίτης Καλαμά. 

ΒΟΡΕΙΑ: Ακολουθεί την παλαιά κοίτη ποταμού Καλαμά μέχρι τη 
θάλασσα θέση Πέραμα. 

ΔΥΤΙΚΑ: Από τη θέση Πέραμα σε ευθεία γραμμή συναντά το Ακρ. 
Βάλτος χερσονήσου Λυγιάς. 

ΝΟΤΙΑ: Ακολουθεί την παράκτιο γραμμή Χερσονήσου Λυγιάς και 
την πλαζ Δρεπάνου και καταλήγει στο ακρ. Δρεπάνου απ’ όπου και άρ- 
χισε. 

Η δίωξη των επιβλαβών θηραμάτων μέσα στα καταφύγια, ενεργεί- 
ται σύμφωνα με τα άρθρα 4 παρ. 7 του Ν. 177/75 και 3 της 414985/ 
29.11.1985 κοινής απόφασης. 

Οι παραβάτες τιμωρούνται με τις ποινές που προβλέπονται από τα 
άρθρα 287 παρ. 9 του Ν.Δ. 86/69 «Δασικός Κώδικας» ή 9 παρ. 3 της 
αριθ. 414985/29.11.85 (ΦΕΚ 757/Β/18.12.1985) κοινής απόφα¬ 
σης «Μέτρα διαχείρισης της άγριας πτηνοπανίδας». 

Η απόφαση αυτή να δημοσιευθεί στην Εφημερίδα της Κυβερνήσεως 
(άρθρο 3 Ν. 177/75) (ΦΕΚ 205/Α/75) και θα ισχύει από το κυνηγε¬ 
τικό έτος 1988-89. 

Αθήνα, 6 Απριλίου 1988 

Ο ΥΦΥΠΟΥΡΓΟΣ 

ΚΩΣΤΑΣ ΤΣΙΓΑΡΙΔΑΣ 

-+- ■ 

Αριθ. 67238 . (5) 

Ένταξη στο πρόγραμμα έκδοσης γραμματοσήμων έτους 1988. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 11 του Ν.Δ. 496/70. 

«Περί οργάνωσης και λειτουργίας των Ταχυδρομείων» όπως τροπο¬ 
ποιήθηκαν με το άρθρο 1 του Ν. 1063/70 «Περί τροποποίησης και συ¬ 
μπλήρωσης του Ν.Δ. 496/70». 

2. Τις διατάξεις του Π.Δ. 277/75 «Περί της νομικής μορφής λει¬ 
τουργίας της Ταχυδρομικής Υπηρεσίας για το μετά τις 30 Απριλίου 
1975 χρονικό διάστημα». 

3. Την απόφασή μας 56894/5/3/87 (ΦΕΚ 158/Β/87) με την 
οποία εγκρίθηκε το πρόγραμμα έκδοσης γραμματοσήμων έτους 1988, 
όπως τροποποιήθηκε μεταγενέστερα, αποφασίζουμε: 

Εγκρίνουμε την απόφαση που πήρε το Διοικητικό Συμβούλιο των 
ΕΛΤΑ στην 633/23/3/88 (θέμα 14ο) συνεδρίασή του με την οποία 
αποφάσισε την ένταξη στο πρόγραμμα έκδοσης γραμματοσήμων έτους 
1988 μιάς αναμνηστικής σειράς με τίτλο: «20ο ΠΑΝΕΥΡΩΠΑΪΚΟ 
ΣΥΝΕΔΡΙΟ ΤΗΣ ΔΙΕΘΝΟΥΣ ΕΝΩΣΗΣ ΣΥΝΔΙΚΑΛΙΣΤΙΚΩΝ ΟΡ¬ 
ΓΑΝΩΝ ΤΑΧΥΔΡΟΜΕΙΩΝ - ΤΗΛΕΠΙΚΟΙΝΩΝΙΩΝ (ΡΤΤΙ)». 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 7 Απριλίου 1988 

Ο ΥΠΟΥΡΓΟΣ 

ΚΩΣΤΑΣ ΜΠΑΝΤΟΥΒΑΣ 

-♦- 

Αριθ. 4332 (6) 

Τροποποίηση και προσαρμογή ΟΕΥ Α' ΚΑΠΗ Δήμου Ρεθύμνης στις 
διατάξεις του Ν. Λ 1586/86. 

Η ΝΟΜΑΡΧΗΣ ΡΕΘΥΜΝΗΣ 
Έχοντας υπόψη: 

1. Τις διατάξεις του άρθρου 12 του Ν. 1188/81 «κώδικας καταστά- 
σεως προσωπικού ΟΤΑ». 

2. Τις όμοιες του Ν. 1586/86 «Βαθμολογική διάρθρωση των θέ¬ 
σεων του Δημοσίου, ΝΠΔΔ και ΟΤΑ και άλλες διατάξεις», ως και του 
Ν. 1735/87. 

3. Το 53560/6.8.86 έγγραφο του Υπουργείου Εσωτερικών, σχε¬ 
τικά με την ψήφιση των ΟΕΥ των ΟΤΑ. 

4. Την 47/88 απόφαση του Δ.Σ. Ρεθύμνης ως και την όμοια 3/88 
του Α’ ΚΑΠΗ Δήμου Ρεθύμνης. 


5. Τη 1/15.3.88 γνωμοδότηση του Υπηρ. Συμβουλίου του άρθρ. 
14 του Ν. 1586/86, αποφασίζουμε: 

Εγκρίνουμε την 47/88 απόφαση του Δ.Σ. Ρεθύμνης με την οποία εκ¬ 
φράζει τη σύμφωνη γνώμη του επί της 7/88 απόφασης του Δ.Σ. του Α* 
ΚΑΠΗ Δήμου Ρεθύμνης με την οποία τροποποιείται ο Οργανισμός 
Εσωτερικής Υπηρεσίας (ΟΕΥ) του Α’ ΚΑΠΗ και προσαρμόζεται στις 
διατάξεις του Ν. 1586/86, έτσι ώστε η οργανική σύνθεση και διαβάθ- 
μιση του προσωπικού να έχει ως ακολούθως: 

ΟΡΓΑΝΙΣΜΟΣ ΕΣΩΤΕΡΙΚΗΣ ΥΠΗΡΕΣΙΑΣ ΤΟΥ Α’ Κ.Α.Π.Η. 
ΔΗΜΟΥ ΡΕΘΥΜΝΗΣ 

Άρθρο 1 

Οι υπηρεσίες του Α’ Κ.Α.Π.Η. Δήμου Ρεθύμνης διαρθρώνονται στις 
παρακάτω υπηρεσίες και Γραφεία: 

1. ΔΙΟΙΚΗΤΙΚΗ ΥΠΗΡΕΣΙΑ. 

2. ΥΓΕΙΟΝΟΜΙΚΗ ΥΠΗΡΕΣΙΑ. 

Άρθρο 2 

I. ΔΙΟΙΚΗΤΙΚΗ ΥΠΗΡΕΣΙΑ 

α. Γραφείο Διοικήσεως και προσωπικού, 
β. Γραφείο Κοινωνικής Πρόνοιας. 

II. ΥΓΕΙΟΝΟΜΙΚΗ ΥΠΗΡΕΣΙΑ 

α. Γραφείο Ιατροφαρμακευτικής περίθαλψης, 
β. Γραφείο Φυσικοθεραπείας, 
γ. Γραφείο Εργοθεραπείας. 

Άρθρο 3 

Οι θέσεις του συνόλου του προσωπικού του Α’ Κ.Α.Π.Η. Δήμου Ρε¬ 
θύμνης διαρθρώνονται κατά κλάδους, βαθμούς και ειδικότητες ως εξής: 

ΜΟΝΙΜΟ ΠΡΟΣΩΠΙΚΟ 

I. ΚΛΑΔΟΣ ΔΙΟΙΚΗΤΙΚΟΥ ΠΡΟΣΩΠΙΚΟΥ 

α. ΚΛΑΔΟΣ ΤΕ 2 Κοινωνικών Λειτουργών (από ΚΛΑΔΟΣ ΑΡ 2 
Κοινωνικών Λειτουργών). 

Δύο (2) θέσεις στους βαθμούς Γ-Α (από δύο (2) θέσεις στους βαθμούς 
8ο-6ο). 

β. ΚΛΑΔΟΣ ΔΕ 1 Διοικητικού (από ΚΛΆΔΟΣ ΜΕ 1 Διοικητικού). 
Μία (1) θέση στους βαθμούς Γ-Α (από μια (1) θέση στους βαθμούς 
10ο-6ο). 

II. ΥΓΕΙΟΝΟΜΙΚΟ ΠΡΟΣΩΠΙΚΟ 

α. ΚΛΑΔΟΣ ΤΕ 10 Φυσικοθεραπευτών (από ΚΛΑΔΟΣ ΑΡ 10 Φυ¬ 
σιοθεραπευτών). 

Μία (1) θέση στους βαθμούς Γ-Α (από βαθμούς 9ο-6ο). 
β. ΚΛΑΔΟΣ ΤΕ 8 Επισκεπτριών Αδελφών (από ΚΛΑΔΟΣ ΑΡ 6 
Επισκεπτριών Αδελφών). 

Μία (1) θέση στους βαθμούς Γ-Α (από βαθμούς 8ο-6ο). 

Οι παράγραφοι Β (προσωπικό ειδικών θέσεων - ειδικές θέσεις) και Γ 
(προσωπικό με σχέση εργασίας Ιδιωτικού Δικαίου - Βοηθητικού Προ¬ 
σωπικού) καταργούνται και δημιουργούνται οι παρακάτω θέσεις: 

III. ΥΓΕΙΟΝΟΜΙΚΟ ΠΡΟΣΩΠΙΚΟ 

γ. ΚΛΑΔΟΣ ΠΕ 15 Ιατρού Φυσικής Ιατρικής και Αποκαταστάσεως 
ή Γηριάτρου ή Παθολόγου ή άλλης ειδικότητας. 

Μία (1) θέση στους βαθμούς Γ-Α. 
δ. ΚΛΑΔΟΣ ΤΕ 18 Εργοθεραπευτών. 

Μία (1) θέση στους βαθμούς Γ-Α. 

IV. ΤΕΧΝΙΚΟ - ΥΓΕΙΟΝΟΜΙΚΟ ΠΡΟΣΩΠΙΚΟ 
ΚΛΑΔΟΣ ΥΕ 15 Οικογενειακών Βοηθών. 

Μια θέση στους βαθμούς Δ-Γ. 

Άρθρο 4 

Τα αντικείμενα και οι αρμοδιότητες των Γραφείων που προαναφέρ- 
θηκαν είναι: 

ΓΡΑΦΕΙΟ ΚΟΙΝΩΝΙΚΗΣ ΠΡΟΝΟΙΑΣ 

Του γραφείου αυτού προΐσταται ο Κοινωνικός Λειτουργός του Κέ¬ 
ντρου ο οποίος έχει τις παρακάτω αρμοδιότητες: 

Συνεργάζεται με τα μέλη του Κ.Α.Π.Η. με σκοπό να συμβάλλει στην 
αντιμετώπιση τυχόν ψυχολογικών, ατομικών και οικογενειακών προ¬ 
βλημάτων, σεβόμενος την προσωπικότητα, την αξιοπρέπεια και τα δι¬ 
καιώματα του μέλους. 

Συνεργάζεται με το υπόλοιπο προσωπικό του Κέντρου και έχει την 
διοικητική ευθύνη της εύρυθμης λειτουργίας των Υπηρεσιών του Κέ- 

ντρου δηλαδή του Ιατρείου - Φυσικοθεραπευτηρίου και των άλλων ειδι¬ 
κοτήτων που αποσκοπούν στη καλλύτερη εξυπηρέτηση των προστατευ- 
όμενων μελών. 

Συνεργάζεται με τη Διοίκηση του Κέντρου και έχει την ευθύνη για 
την οργάνωση, εκπαίδευση και αξιοποίηση των εθελοντών καθώς και 
τη Διοικητική παρακολούθηση τη πρακτικής ασκήσεως των σπουδα¬ 
στών των Σχολών Κοινωνικής Εργασίας και άλλων σπουδαστών των 
παραϊατρικών επαγγελμάτων που τυχόν εκπαιδεύονται στο κέντρο. 

Έχει την ευθύνη της επικοινωνίας με τους τοπικούς παράγοντες της 
περιοχής και της Κοινότητας που λειτουργεί το κέντρο με σκοπό τη δια¬ 
φώτιση και συμμετοχή τους στο πρόγραμμα. 

Οργανώνει σύμφωνα με το εγκεκριμμένο πρόγραμμα, τις διάφορες 
εκδηλώσεις, ψυχαγωγικές, μορφωτικές κλπ. του Κέντρου στα πλαίσια 
καλής συνεργασίας με τους Δημότες ή Ιδιώτες εθελοντές, εφόσον υπάρ¬ 
χουν και με τα μέλη και γενικά αντιμετωπίζει κάθε έκτακτο θέμα που 
αφορά στη λειτουργία του Κέντρου. 

ΓΡΑΦΕΙΟ ΙΑΤΡΟΦΑΡΜΑΚΕΥΤΙΚΗΣ ΠΕΡΙΘΑΛΨΗΣ 

Του Γραφείου αυτού προΐσταται ο Γιατρός ο οποίος παρέχει τις ιατρι¬ 
κές του υπηρεσίες, φροντίζει για την ύστερα από εξέτασή του παραπο¬ 
μπή των μελών σε άλλες ειδικότητες για θεραπεία, συνιστά διενέργεια 
παρακλινικών εξετάσεων και παρέχει οδηγίες για φαρμακευτική 
αγωγή, επισκεπτόμενος σε έκτακτες περιπτώσεις και στο σπίτι το μέλος 
που έχει την ανάγκη του. 

Στο Ιατρείο του Κέντρου υπηρετεί Επισκέπτρια Αδελφή κατά προτί¬ 
μηση ή Νοσηλεύτρια της οποίας το έργο είναι το εξής: 

Βοηθά το Γ ιατρό τις ημέρες και τις ώρες που λειτουργεί το Ιατρείο. 

Έχει μαζί με το Γ ιατρό την ευθύνη για τη φύλαξη και διαχείριση του 
φαρμακευτικού και υγειονομικού υλικού του Κέντρου. 

Επισκέπτεται με εντολή του Γ ιατρού τα μέλη στο σπίτι τους και παρέ¬ 
χει νοσηλευτικές φροντίδες και οδηγίες. 

Επισημαίνει τις περιπτώσεις των μελών που χρειάζονται οδηγίες και' 
παρέχει πληροφορίες σχετικά με θέματα ατομικής και δημόσιας υγείας. 

Γ ενικά επιλαμβάνεται με κάθε θέμα υγείας που αφορά τα μέλη και 
τις οικογένειές τους. 

ΓΡΑΦΕΙΟ ΦΥΣΙΚΟΘΕΡΑΠΕΥΤΗΡΙΟΥ 

Στο γραφείο αυτό του κέντρου Προΐσταται ο Φυσικοθεραπευτής ο 
οποίος ύστερα από γραπτή εντολή του Γιατρού, εφαρμόζει Φυσιοθερα¬ 
πευτική αγωγή στα μέλη του Κέντρου που έχουν ανάγκη από αυτήν. 

Φυσιοθεραπευτική αγωγή μπορεί να εκτελεστεί στο σπίτι μελών σε 
έκτακτες και ειδικές ανάγκες τους που κρίνει ο Γιατρός. 

ΓΡΑΦΕΙΟ ΕΡΓΟΘΕΡΑΠΕΙΑΣ 

Στο Γραφείο αυτό προΐσταται ο Εργοθεραπευτής ο οποίος έχει για 
έργο του την αξιοποίηση και τη δράστηριοποίηση του μέλους για δη¬ 
μιουργική απασχόληση και παραγωγικό έργο με σκοπό και την οικονο¬ 
μική του ενίσχυση. 

Επίσης βοηθά το μέλος στην άσκηση για αυτοεξυπηρέτηση και στην 
ανάπτυξη ειδικών ενδιαφερόντων. 

Ο Εργοθεραπευτής μπορεί να παρέχει τις υπηρεσίες του και στο σπίτι 
του μέλους όταν υπάρχει ειδική για τούτο ανάγκη. 

Η Οικογενειακή Βοηθός προσφέρει τις υπηρεσίες της κυρίως στο 
σπίτι των μελών, για τις περιπτώσεις που ζουν μόνοι τους και έχουν 
ιδιαίτερες ανάγκες βοήθειας. 

Η βοήθεια συνίσταται στην παροχή υπηρεσιών μέσα στο σπίτι όπως 
είναι π.χ. ελαφρό μαγείρευμα, καθαριότητα, προμήθεια τροφίμων και 
διάφορες άλλες μικροεξυπηρετήσεις έξω από το σπίτι. 

Επίσης μεριμνά για την καθαριότητα και τον ευπρεπισμό όλων των 
χωρών του Κ.Α.Π.Η. 

ΓΡΑΦΕΙΟ ΔΙΟΙΚΗΣΕΩΣ ΚΑΙ ΠΡΟΣΩΠΙΚΟΥ 

Επιμελείται για την ταχεία και ορθή διεκπεραίωση των θεμάτων 
διοικητικής φύσης. 

Παραλαμβάνει και στέλνει την αλληλογραφία που απευθύνεται στο 
Κ.Α.Π.Η. που αφού θεωρηθεί από τον Πρόεδρο την διαβιβάζει προς τα 
Γραφεία τα διάφορα του Κέντρου, δια του Γενικού Πρωτοκόλλου. 

Παρακολουθεί την ενδιαφέρουσα του Κ.Α.Π.Η. νομοθεσία και Νομο¬ 
λογία και ενημερώνει τα αρμόδια Γραφεία. 


Τηρεί το γενικό Πρωτόκολλο αλληλογραφίας επιμελείται της κατα- 
χωρήσεως στο Πρωτόκολλο και τα ευρετήρια των εισερχομένων εγγρά¬ 
φων, της συσχετίσεώς τους κλπ. 

Μεριμνά για τη δακτυλογράφηση της εξερχόμενης αλληλογρα¬ 
φίας- 

Επιμελείται της εφαρμογής των νόμων περί προσωπικού μόνιμου. 

Τηρεί τα μητρώα και τους ατομικούς φακέλλους του Προσωπικού 
του Κ.Α.Π.Η. 

Τηρεί το βιβλίο παρουσίας υπαλλήλων. 

Εκτελεί κάθε εργασία που αναφέρονται σε θέματα πιστής εφαρμογής 
του Προϋπολογισμού του Κ.Α.Π.Η. 

Επιμελείται της εγκρίσεως, εκκαθαρίσεις κάθε δαπάνης την οποία 
διαβιβάζει στο Διαχειριστή και Γραμματέα του Κ.Α.Π.Η. για πλη¬ 
ρωμή, ύστερα από την έκδοση των σχετικών ενταλμάτων πληρωμής 
καταχωρεί αυτά στα οικία βιβλία και τα αποστέλλει στον Ταμία του 
Κ.Α.Π.Η. για υπογραφή κλπ. 

Μεριμνά για την κανονική και ενήμερο τήρηση του βιβλίου αποθήκης 
και υλικού. 

Επιμελείται για τη παραλαβή του αναγκαίου κάθε φορά υλικού και 
προμήθεια για τις ανάγκες του Κ.Α.Π.Η. ύστερα από έγγραφη εντολή 
του Προέδρου του Κ.Α.Π.Η. 

Τηρεί το βιβλίο των Πρακτικών των αποφάσεων του Διοικητικού 
Συμβουλίου του Κ.Α.Π.Η. και των αποφάσεων του Προέδρου. 

Το Κέντρο Ανοικτής Προστασίας Ηλικιωμένων του Δήμου Ρεθύμνης 
μπορεί να χρησιμοποιηθεί σαν χώρος πρακτικής ασκήσεως σπουδαστών 
σχολών Κοινωνικής Εργασίας και άλλων παραϊατρικών επαγγελμά¬ 
των. 

Ανάμεσα στις δραστηριότητες του Κέντρου είναι και η κινητοποίηση 
εκπαίδευση και χρησιμοποίηση εθελοντικού προσωπικού, σε όλα τα 
προγράμματα που θα προέρχεται κατά προτίμηση από το Δήμο Ρεθύ¬ 
μνης και την περιοχή που λειτουργεί το Κέντρο. 

Άρθρο 5 

Ο τρόπος πρόσληψης και τα τυπικά προσόντα για το προσωπικό προ- 
βλέπονται από τις διατάξεις του Ν. 1188/81 «Περί κυρώσεως κώδικας 
καταστάσεως προσωπικού Ο.Τ.Α.» και από τις διατάξεις του Ν. 
1735/87 «Προσλήψεις στο δημόσιο τομέα, κοινωνικός έλεγχος στη δη¬ 
μόσια διοίκηση, πολιτικά δικαιώματα και άλλες διατάξεις». 

Άρθρο 6 

Τα καθήκοντα τους περιορισμούς, το χρόνο εργασίας, την αστική ευ¬ 
θύνη, τα δικαιώματα, τις άδειες, τις μεταβολές υπηρεσιακής κατάστα¬ 
σης, τις ηθικές αμοιβές τα πειθαρχικά αδικήματα, τις ποινές, τη λύση 
της υπαλληλικής σχέσεως την ιατροφαρμακευτική και νοσοκομειακή 
περίθαλψη των υπαλλήλων που προβλέπονται από τον Οργανισμό αυτό 
ρυθμίζονται από τις διατάξεις του Ν. 1188/81 και από τις διατάξεις 
του Ν. 1505/84 «Αναδιάρθρωση Μισθολογίου». 

Άρθρο 7 

Η κατανομή του προσωπικού στα Γραφεία ενεργείται με απόφαση 
του Προέδρου του Κ.Α.Π.Η. 

Άρθρο 8 

Με απόφαση του Διοικητικού Συμβουλίου θα μπορούν να ανατεθούν 
αρμοδιότητες στο παραπάνω προσωπικό πέραν από αυτές που ορίζει ο 
σχετικός οργανισμός για την εύρυθμη λειτουργία του Κ.Α.Π.Η. 

Η απόφαση αυτή να δημοσιευθεί στην Εφημερίδα της Κυβερνή- 
σεως. 

Ρέθυμνο, 28 Μαρτίου 1988 
Η Νομάρχης 
Β. ΜΟΣΙΑΛΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




